AIŠKINAMASIS RAŠTAS

Dėl valstybės turto perdavimo pagal panaudos sutartį

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau-Administracija) gavo Molėtų rajono ugniagesių tarnybos (toliau-Tarnyba) 2020 m. gegužės 5 d. raštą Nr. SD-6 (6.2) „Dėl panaudos sutarties pratęsimo“, kuriame Tarnyba prašo perduoti automobilį ZIL 431412, valst. Nr. ZUG164 10 metų laikotarpiui pagal panaudos sutartį valstybės perduotos savivaldybėms funkcijos – priešgaisrinės saugos – įgyvendinimui. Tarnyba rašte nurodo, kad nuo 2010 m. naudojasi automobiliu, kuris jai buvo perduotas pagal 2010-04-08 valstybės turto panaudos sutartį Nr. T6-16 valstybės perduotos savivaldybei funkcijos vykdymui. Automobilis prižiūrimas, remontuojamas. Raštu įsipareigojama ir toliau jį prižiūrėti, atlikti remontą.

Molėtų rajone priešgaisrinės saugos funkciją įgyvendina Tarnyba, todėl Administracijos direktoriaus įsakymu automobilis pripažintas nereikalingu Administracijos funkcijoms vykdyti ir siūloma jį perduoti Tarnybai. Vadovaujantis Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lietuvos Respublikos Vyriausybės 2002 m. gruodžio 3 d. nutarimu Nr.1890 „Dėl Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (toliau - Aprašas), 4 punktu, turto valdytojas turi suderinti sprendimų projektus su atitinkamomis institucijomis. Aprašo 4.1 papunktis reglamentuoja, kad derinimas nereikalingas, jeigu juridinio asmens dalyvio teises ir pareigas įgyvendinanti institucija Lietuvos Respublikos Seimas arba Vyriausybė. Šiuo atveju sprendimo projektas nebuvo derinamas, nes turtas buvo perduotas Molėtų rajono savivaldybei pagal 2010 m. kovo 17 d. LRV nutarimą Nr. 272 „Dėl valstybės turto perdavimo savivaldybėms“. Atsižvelgiant į išdėstytą informaciją Administracija paruošė tarybos sprendimo projektą.

Parengto sprendimo projekto tikslas – perduoti pagal panaudos sutartį 10 metų valstybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą biudžetinei įstaigai Molėtų rajono ugniagesių tarnybai – valstybės perduotos savivaldybėms funkcijos – priešgaisrinė saugos – įgyvendinimui.

1. **Šiuo metu esantis teisinis reglamentavimas:**

Lietuvos Respublikos vietos savivaldos įstatymo 7 straipsnio 4 punktas, 16 straipsnio 2 dalies 27 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktas, 4 dalis;

Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lietuvos Respublikos Vyriausybės 2002 m. gruodžio 3 d. nutarimu Nr.1890 „Dėl Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.1 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas valstybės turtas bus naudojamas Molėtų rajono gyventojų priešgaisrinei saugai užtikrinti.

Neigiamos pasekmės – nėra.

**4. Priemonės sprendimui įgyvendinti**

Bus parengta turto panaudos sutartis, perdavimo ir priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.